**Demokráciajáték az Országházban**

|  |
| --- |
| **Adatlap jelentkezéshez** |
| **Az intézmény neve:** |  |
| **Az intézmény címe:** | **Honvéd utca 10.** |
| **Az intézmény telefonszáma:** |  |
| **Kapcsolattartó személy neve:**  |  |
| Kapcsolattartó személy e-mail-címe: |  |
| Kapcsolattartó személy mobiltelefon elérhetősége: |  |
| A jelentkező kísérőtanárok neve: |  |
| A jelentkező kísérőtanárok mobiltelefonos elérhetősége: |  |
| **A jelentkezés időpontja:** |  |

A jelentkezési lap mellékleteként csatolt Adatkezelési tájékoztatót megismertem, hozzájárulok ahhoz, hogy az Országgyűlés Hivatala személyes adataimat az abban foglaltak szerint kezelje.

Dátum:

……………………………………………………..

 aláírás

Kérjük, a kitöltött dokumentumot aláírva, beszkennelve küldje vissza a [**demokraciajatek@parlament.hu**](file:///C%3A%5CDocuments%20and%20Settings%5CAdmin%5CLocal%20Settings%5CTemporary%20Internet%20Files%5CContent.IE5%5CKJSI04R2%5Cdemokraciajatek%40parlament.hu) címre!

Adatkezelési tájékoztató

# az Országgyűlési Múzeum szakmai rendezvényeire történő regisztráció során keletkezett adatok kezelésről

Az Országgyűlés Hivatala (a továbbiakban: Hivatal) ezúton tájékoztatja az Országgyűlési Múzeum (a továbbiakban: Múzeum) rendezvényeire jelentkező személyeket a regisztrációval összefüggésben kezelt személyes adatokról, a személyes adatok kezelése körében követett gyakorlatáról, a személyes adatok védelme érdekében tett intézkedéseiről, valamint az érintettek jogai gyakorlásának módjáról és lehetőségeiről. Jelen adatkezelési tájékoztató az információs önrendelkezési jogról és az információszabadságról szóló 2011. évi CXII. törvény, valamint az Európai Parlament és Tanács (EU) 2016/679 rendelete (a továbbiakban: GDPR) rendelkezéseinek történő megfelelés céljából készült.

# Az adatkezelő

A [www.parlament.hu/web/orszaggyulesi-muzeum](http://www.parlament.hu/web/orszaggyulesi-muzeum) weboldalon meghirdetetett programokra regisztráló személyek személyes adatainak kezelője a Hivatal (postai cím: 1055 Budapest, Kossuth Lajos tér 1-3., telefon: +36-1-441-4000, +36-1-441-5000, [www.parlament.hu](http://www.parlament.hu/), adatkezelő szervezeti egység: Országgyűlési Múzeum).

Adatvédelmi tisztviselő elérhetősége: adatvedelem(kukac)parlament.hu

# Az adatkezelés jogalapja és célja

A nyilvános szakmai rendezvényekre, kulturális eseményekre, online rendezvényre regisztráló személy személyes adatainak kezelésére a GDPR 6. cikk (1) bekezdés a) pontja és 9. cikk (2) bekezdés a) pontja szerint – előzetes tájékoztatását követő – hozzájárulása alapján kerül sor, figyelemmel az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény 14. §-ának, valamint a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény 6. §-ának rendelkezéseire.

Az akkreditált pedagógus képzés esetében a GDPR 6. cikk (1) bekezdés c) pontja alapján kerül sor az adatkezelésre a képzés igazolása és a képzés elvégzését igazoló tanúsítvány kiállítása érdekében.

Az adatok kezelésének célja a pedagógiai programok, múzeumi rendezvények szervezése folyamán szükséges kommunikáció ellátása, illetve – amennyiben ez szükséges – a rendezvény helyszínére történő beléptetés biztosítása, statisztikai célú adatgyűjtés, továbbá az akkreditált pedagógus képzés teljesítésének igazolása.

# A kezelt adatok köre, az adatkezelés időtartama

A regisztráció során az egyes programokhoz eltérő adatok megadása szükséges az alábbi táblázatban jelzettek szerint:

1

|  |
| --- |
| Adatkezelési információk az Országgyűlési Múzeum egyes rendezvényei tekintetében |
| Adat fajtája | Kezelt adatok köre |
| Múzeum- pedagógiai foglakozás | Parlamenti különóra | Demokrácia- játék | Mint-A- Parlament | Akkreditált pedagógus továbbképzés | Kulturális Örökség Napjai | regisztráció köteles múzeumi programok |
|  | P1 | D2 | P | D | P | D | P | D |  |  |  |
| Név | x | x | x | x | x | x | x | x | x | x | x\*\* |
| Születési név |  |  |  |  |  |  |  |  | x |  |  |
| Születési hely |  |  |  |  |  |  |  |  | x |  |  |
| Születési idő | x | x | x | x | x | x | x | x | x | x | x |
| Anyja születési neve |  |  |  |  |  |  |  |  | x |  |  |
| Állandó lakcím |  |  |  |  |  |  |  |  | x |  |  |
| Telefonszám | x |  | x |  | x |  | x |  | x | x | x |
| E-mail cím | x |  | x |  | x |  | x |  | x | x | x\*\* |
| Végzettség |  |  |  |  |  |  |  |  | x |  |  |
| Munkahely/iskola neve, címe | x |  | x |  | x |  | x |  | x |  |  |
| Intézményvezető neve |  |  |  |  |  |  |  |  | x |  |  |
| Személyazonosításra alkalmas hatósági igazolvány típusa és okmányazonosítója \* | x | x | x | x | x | x | x | x | x | x | x |
| Ételérzékenység | x | x | x | x | x | x | x | x | x |  |  |

1: P=pedagógus

2: D= diák

\* amennyiben az okmányt nem magyar hatóság állította ki, akkor a kiállító ország és az állampolgárság megjelölése is szükséges

\*\* online rendezvény esetében kizárólag ezen adatok megadása szükséges

2

A név, az e-mail cím és a telefonszám megadása a kapcsolattartáshoz, a rendezvénnyel kapcsolatos tájékoztató anyagok kiküldéséhez szükséges. Az iskola/intézmény neve kizárólag anonim módon, statisztikai célra kerül felhasználásra.

A regisztráció feltétele jelen adatkezelési tájékoztató megismerése és az ennek igazolására szolgáló nyilatkozat megtétele. Az adatkezelés az érintett hozzájárulásának visszavonásáig, illetve a rendezvény lezárultát követően legfeljebb 15 napig történik, ezt követően az adatok törlésre kerülnek.

Az akkreditált pedagógus képzés esetében a kezelt adatok köre a képzésre történő jelentkezéshez, az azon történő részvételhez, továbbá a képzést igazoló tanúsítvány kiállításához és megküldéséhez igazodik. E program esetében a törlési határidő a képzésen történő részvételt követő 8 év elteltével történik a felnőttképzésről szóló 2013. évi LXXVII. törvény (a továbbiakban: Fktv.) 21. § (5) bekezdése alapján. Az akkreditált pedagógus képzés esetében az ételérzékenységre vonatkozó adat a képzés befejezését követő 15 napon belül törlésre kerül.

A Múzeum nyilvános rendezvényei során a résztvevőkről – a rendezvényről szóló tájékoztatás céljából a Ptk. 2:48. § (2) bekezdése alapján – tömegfelvétel készülhet, amelyet a Múzeum a közösségi oldalán vagy honlapján hoz nyilvánosságra.

A rendezvények helyszínére történő belépésről bővebb tájékoztatás [itt](http://www.parlament.hu/documents/10181/1595033/Adatkezel%C3%A9si%2Bt%C3%A1j%C3%A9koztat%C3%B3%2Baz%2BOrsz%C3%A1ggy%C5%B1l%C3%A9s%2BHivatala%2B%C3%A1ltal%2B%C3%BCzemeltetett%2Bbel%C3%A9ptet%C5%91%2Brendszerben%2Bkezelt%2Bszem%C3%A9lyes%2Badatokr%C3%B3l/697b4437-3046-a878-f0c6-f57f1374ff3c) található. A belépéshez szükséges adatok (név, születési idő, személyazonosításra alkalmas hatósági igazolvány típusa és okmányazonosítója) jogszabály alapján a belépéstől számított 5 évig megőrzendők.

# Az adatokhoz történő hozzáférés és az adatbiztonsági intézkedések

Az érintettek által megadott személyes adatok kezelésére kizárólag a Múzeum munkavállalói jogosultak, feladatkörükben eljárva, feladataik ellátása érdekében. Így különösen a Múzeum rendezvényszervezéssel foglalkozó munkatársai férhetnek hozzá a megadott személyes adatokhoz. Az akkreditált pedagógus továbbképzés esetében az Fktv. 20/A. § (3) bekezdése alapján az oktatás és képzés ellenőrzését végző hatóság hozzáférhet a képzésben résztvevő személyek képzéssel kapcsolatos adataihoz, továbbá a 21. § (1) bekezdés alapján a kezelt személyes adatok személyazonosításra alkalmatlan módon, statisztikai célból átadhatók a Központi Statisztikai Hivatal részére.

A Múzeum a személyes adatokat a legnagyobb körültekintéssel, szigorúan bizalmasan, kizárólag a szolgáltatások igénybevételéhez szükséges mértékben kezeli, azokat harmadik személynek nem adja át. A Múzeum a személyes adatokat a székhelyén található szervereken tárolja, a személyes adatok tárolásához vagy feldolgozásához más cég szolgáltatásait nem veszi igénybe. A Múzeum a Hivatal Informatikai Biztonsági Szabályzatában foglalt megfelelő informatikai biztonsági intézkedésekkel gondoskodik arról, hogy az érintettek által megadott személyes adatokat védje többek között a jogosulatlan hozzáférés, a jogosulatlan megváltoztatás ellen. Az informatikai rendszer naplózza a beavatkozásokat.

# Az érintett adatkezeléssel kapcsolatos jogai

1. Az érintett hozzáférési joga a kezelt személyes adataihoz:

A rendezvényekre regisztráló személyek tájékoztatást kérhetnek a kezelt személyes adataikról, az adatok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, az esetlegesen bekövetkezett adatvédelmi incidens körülményeiről, hatásairól és az

elhárítására megtett intézkedésekről, továbbá adattovábbítás esetén annak jogalapjáról és címzettjéről.

1. A kezelt személyes adatok helyesbítése:

Az érintett kérheti személyes adatainak helyesbítését, amennyiben azok nem felelnek meg a valóságnak vagy pontatlanok.

1. Az érintett joga a kezelt személyes adatok törléséhez:

A Múzeum által szervezett rendezvényre regisztráló személyek bármikor visszavonhatják az adatkezeléshez történt hozzájárulásukat, kérhetik személyes adataik törlését. Amennyiben az adattörlési kérelem a rendezvény megrendezése előtt történik, abban az esetben az érintett személy adott rendezvényen való részvétele nem lehetséges. A jogszabály alapján kezelt adatok (így az akkreditált továbbképzéshez vagy a rendezvényre történő belépéshez kacsolódó adatok) törlése az előírt megőrzési időn belül nem kérhető, amennyiben az adatkezelés nem jogellenes.

1. Az érintett joga személyes adatai korlátozásához:

Amennyiben a rendezvényre regisztráló személy vitatja a kezelt személyes adatai pontosságát, akkor arra az időtartamra, amíg az adatkezelő ezt ellenőrzi a személyes adatai – kérésére – korlátozásra kerülnek. Amennyiben az adatkezelés célja már megszűnt, vagyis a rendezvény már megtörtént, a kezelt személyes adatok – mivel azokra már nincsen szükség – 15 napon belül törlésre kerülnek, azonban az érintett jogi igények előterjesztése, érvényesítése vagy védelme céljából kérheti, hogy az adatainak törlése helyett azokat a Múzeum tovább tárolja. Ez esetben postai úton külön írásbeli kérelmet kell benyújtania az érintett személynek, megjelölve, hogy milyen igény érvényesítése céljából, és mennyi ideig kéri az adatai további tárolását.

Az a-c) pont szerinti kérelmet az adatvedelem(kukac)parlament.hu vagy a muzeum(kukac)parlament.hu elektronikus levélcímen, illetve postai úton a 1055 Budapest, Kossuth tér 1-3 postai címen lehet előterjeszteni.

A kezelt személyes adatokról való tájékoztatást, a helyesbítést, a törlést (adatkezelésre vonatkozó hozzájárulás visszavonását), a korlátozást a Hivatal a kérelem beérkezésétől számított 30 napon belül teljesíti, vagy amennyiben ez nem lehetséges, akkor annak akadályáról – az elutasítás ténybeli és jogi indokainak megjelölésével – értesíti az érintettet a jogorvoslati lehetőségekre vonatkozó tájékoztatóval együtt.

# Az érintett adatkezeléssel kapcsolatos jogérvényesítési lehetősége

Az érintett az általa tapasztalt jogellenes adatkezelés esetén elsősorban a Hivatalhoz, mint személyes adatainak kezelőjéhez fordulhat a jogsérelem orvoslása érdekében, illetve vizsgálatot kezdeményezhet a [Nemzeti Adatvédelmi és Információszabadság](https://naih.hu/) [Hatóságnál](https://naih.hu/) (NAIH) vagy bírósághoz fordulhat. A NAIH-nál (1055 Budapest, Falk Miksa utca 9-11., ugyfelszolgalat(kukac)naih.hu) bejelentéssel bárki vizsgálatot kezdeményezhet arra hivatkozással, hogy személyes adatai kezelésével kapcsolatban jogsérelem következett be, vagy annak közvetlen veszélye fennáll.

Aki úgy véli, hogy a Hivatal adatkezelése következtében sérültek a jogai, bírósághoz fordulhat. A bíróság az ügyben soron kívül jár el. A perre a Fővárosi Törvényszék (1055 Budapest, Markó u. 27.) az illetékes, azonban a per az azt kezdeményező személy választása szerint az ő lakóhelye vagy tartózkodási helye szerinti bíróság előtt is megindítható.

Frissítve: 2022. november